Azaroaren 3a

EH Bildu Nafarroa talde parlamentarioari atxikitako foru parlamentari Javier Arza Porras jaunak idatziz erantzuteko galdera egin du, Nafarroako Parlamentuko 3743 irteera zenbakiarekin erregistratu dena, 2023ko urriaren 9an (11-23/PES-124 galdera), pertsona fisikoen errentaren gaineko zergaren aparteko kenkariak pentsiodunengan duen eraginari buruz. Hona Ekonomia eta Ogasuneko kontseilariak ematen dion informazioa:

1. **Zer eragin izan du kenkari horrek pentsiodunen kolektiboan?**

Pentsiodunen kolektiboari esklusiboki aplikatzen ez zaion aparteko kenkaria denez, hau da, eros ahalmen txikiagoko errenten kolektibo osoari aplikatzekoa denez, ez dago irizpide horren arabera banakatutako daturik.

Hala ere, kenkari horrek izan duen eragin orokorra ematen da likidazio oinarriaren tartetan.

|  |  |  |
| --- | --- | --- |
| **APARTEKO KENKARIAREN ERAGINA LAN ETEKINETAN (PFEZaren TESTU BATEGINAREN hirurogeita hamaseigarren xedapen gehigarria)** | | |
|  |  |  |
|  | **ERAGINA** | |
|  | Ukitutako aitorpenak guztira | Aurreko kuota diferentzialean izandako balioa |
| Likidazio oinarria 6.000 eurotik beherakoa | 0 | - |
| Likidazio oinarria 6.000,01 eta 12.000 euro bitartekoa | 438 | 141.964,82 |
| Likidazio-oinarria 12.000,01 eta 18.000 euro bitartekoa | 25.071 | 11.516.194,50 |
| Likidazio oinarria 18.000,01 eta 24.000 euro bitartekoa | 35.565 | 16.935.692,63 |
| Likidazio oinarria 24.000,01 eta 30.000 euro bitartekoa | 28.901 | 11.607.287,38 |
| Likidazio-oinarria 30.000,01 eta 45.000 euro bitartekoa | 37.768 | 16.799.569,02 |
| Likidazio oinarria 45.000,01 eta 60.000 euro bitartekoa | 11.643 | 1.991.809,05 |
| **LIKIDAZIO OINARRIAREN TARTEAK** | **139.386** | **58.992.517,40** |
|  |  |  |

Honako hauek hartu beharko dira kontuan:

* Likidazio oinarria. (550. laukia) Aurrezkiaren likidazio oinarri orokorra eta likidazio oinarri berezia barne.

Baterako tributazioan familia unitateko kide guztien likidazio oinarri orokorren eta berezien batura jasotzen da.

* Aurreko kuota diferentziala (578. laukia) Aurreko kuota diferentziala atxikipenak eta konturako bestelako ordainketak deskontatu aurreko azken kuota edo tributu zorra da.

1. **Onuradun potentzialen artean, zenbatek ez zuten eskatu kenkaria?**

Kenkaria ez da eskatu behar, automatikoki aplikatzen baita 2022ko ekitaldiko PFEZaren aitorpena egitean. Beraz, 2022ko PFEZaren aitorpena aurkeztu duten eta arauan exijitutako betekizunak betetzen dituzten guztiei aplikatu zaie.

1. **Zer egin zuen Nafarroako Gobernuak kenkari horren berri emateko onuradun izan zitezkeen pertsonen kolektiboari?**

Kasu hauetarako ohiko ekintzak egin ziren, honako hauek, zehazki:

* Foru legea 2022ko abenduaren 22ko 250. zenbakiko Nafarroako Aldizkari Ofizialean argitaratu zen.
* Nafarroako Gobernuaren albisteen kanala, prentsa eta irratia:
  + Akordioaren aurkezpena (-2022ko azaroa)
  + Errentaren kanpainaren aurkezpena (2023ko martxoa)
* Kenkari horri buruzko informazioa Foru Ogasunaren webgunean eta bereziki Errentaren kanpaina dirauen bitartean webgunean dagoen apartatuko informaziorako eta zabalkunderako materialean.
* Zergadunek aparteko kenkari horren harira egindako askotariko kontsultetarako arreta, Errentako kanpainaren barruan zein kanpainatik kanpo (aurrez aurre, telefono bidez, idatziz edota Foru Ogasunaren webgunearen bidez); Zergadunari Laguntza eta Argibideak Emateko Zerbitzuko langileek eta Nafarroako Foru Ogasunaren PFEZaren Zerbitzukoek emandako arreta, hain zuzen.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2023ko azaroaren 2an.

Ekonomia eta Ogasun kontseilaria:

José Luis Arasti Pérez